ટીમ ઇન્ડિયાના ભૂતપૂર્વ કેપ્ટન મહેન્દ્ર સિંહ ધોનીએ હાલમાં એક નવું કામ ઉપાડ્યું છે. તે કામ છે તેમના કૂતરાને ટ્રેઇન કરવાનું. તે વાત તો બધા જ જાણે છે કે ધોની કૂતરાઓને ખૂબ જ પ્રેમ કરે છે. તેમના ઘરમાં અલગ અલગ પ્રજાતિના કૂતરા પાળવામાં આવ્યા છે. અને જ્યારે પણ તેમને સમય મળે તે આ કૂતરાઓ સાથે ખૂબ જ મજાથી સમય પસાર કરે છે. તેમને ટ્રેઇન પર કરે છે અને વ્હાલ પણ. ત્યારે હાલમાં જ તેમની પત્ની સાક્ષીએ ધોનીનો એક સરસ વીડિયો ઇંસ્ટ્રાગ્રામ પર શેયર કર્યો છે. જ્યાં ધોની તેમના પાળતૂ કૂતરા સાથે મસ્તી કરી રહેલા નજરે પડે છે.